Diari Oficial de la Generalitat Valenciana


Sumari del DOGV 2268, del 17-05-1994 (1994/831447)

ACORD de 10 de maig de 1994, del Govern Valencià pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Burjassot
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2268

Data del DOGV
:   17-05-1994

Secció del DOGV
:   ALTRES DISPOSICIONS

Número del document
:   1994/831447


Data del document
:   10-05-1994

Organisme emissor
:   Conselleria d'Administració Pública

Tipus de document
:   Acord

ACORD de 10 de maig de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Burjassot.[94/3137]  
El Govern Valencià, en la reunió del dia 10 de maig de 1994, adoptà l'acord següent:  
L'Ajuntament de Burjassot, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte de parc públic de l'estació Burjassot-Godella.  
Aquesta declaració d'urgent ocupació es justifica en la necessitat de complir el pla d'etapes del Pla General d'Ordenació Urbana, i també per raons de tipus sanitari, ja que l'estat actual del solar és un focus de contaminació higiènica, agreujat per l'existència d'un edifici en estat ruïnós abandonat pels seus propietaris on és presumible l'entrada de persones per a poder realitzar actes de consum i tràfic de drogues que puguen atemptar contra la salut pública local.  
Sotmès l'expedient a informació pública, Ramón Cuchillo López, en nom i representació de Pilar Benítez García, ha presentat al·legacions, les quals han estat desestimades pel Ple de l'Ajuntament de Burjassot en la sessió del dia 27 de setembre de 1993.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Burjassot per a l'execució del Projecte de parc públic de l'estació Burjassot-Godella.  
Llista de béns afectats:  
Finca núm. 1  
Propietària: Pilar Benítez García, amb domicili a l'av. d'España, núm. 41. Albacete.  
Descripció de la finca: terreny en forma de triangle, grafiat en el Pla General d'Ordenació Urbana com a zona verda (PJ-L), de 2.125 m2, situat enfront de l'estació de Burjassot-Godella, a l'altre costat de la via de Ferrocarrils de la Generalitat Valenciana (Valencia-Bétera). En el vial en projecte de 10 metres d'amplària que el delimita pel costat nord i la zona situada entre la tanca i l'esmentada zona verda, s'inclou la casa corresponent al número 41 del carrer d'Ausiàs March i que està en estat de ruïna. Queda desafectada del present expedient i pertany a aquesta finca la zona qualificada com a zona verda (PU-G) i el solar edificable en tres plantes, segons el planejament situat a l'altre costat del vial en projecte i junt a l'edifici del carrer de Lauri Volpi, núm. 1.  
Situació jurídica: pertany a Pilar Benítez García, i formen part els esmentats terrenys d'una altra finca major segons les següents dades del registre:  
Finca inscrita en el Registre de la Propietat V, tom 12, llibre 12, foli 23, finca número 1.768, inscripció 3a.  
Superfícies:   
Superfície de la zona verda (PJ-L) Segons el PGOU ... 2.125m2  
Superfície del vial en projecte amidada sobre el PGOU 50X10 m ... 500 m2  
Superfície limítrof amb la tanca del ferrocarril amidada sobre el PGOU 110X5 m ... 550m2  
TOTAL ... 3.175m2  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular-hi, per escrit, davant l'Ajuntament de Burjassot, al·legacions, a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 10 de maig de 1994  
El conseller secretari del Govern Valencià,  
LUIS BERENGUER FUSTER